Diari Oficial de la Generalitat Valenciana


Sumari del DOGV 6569, del 20-07-2011 (2011/8102)

ORDRE 1/2011, de 12 de juliol de la Conselleria de Justícia i Benestar Social, per la qual es regula la convocatòria i les bases que hauran de regir l'adjudicació de places de participació en el programa d'estades de temps lliure per a dones soles o acompanyades dels seus fills/es exclusivament a càrrec seu, en situació de vulnerabilitat i/o risc d'exclusió social, residents a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6569

Data del DOGV
:   20-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/8102


Data del document
:   12-07-2011

Organisme emissor
:   Conselleria de Justícia i Benestar Social

Tipus de document
:   Ordre

Descriptors 

:   * ajuda pública
    * cooperació administrativa
    * seguretat en l'ocupació
    * atur femení
    * violència
    * dona
    * administració central
    * atur de llarga duració
    * oci
    * suport econòmic
    * progenitor no casat

ORDRE 1/2011, de 12 de juliol de la Conselleria de Justícia i Benestar Social, per la qual es regula la convocatòria i les bases que hauran de regir l'adjudicació de places de participació en el programa d'estades de temps lliure per a dones soles o acompanyades dels seus fills/es exclusivament a càrrec seu, en situació de vulnerabilitat i/o risc d'exclusió social, residents a la Comunitat Valenciana.
[2011/8102]
Per a regular i fer efectiu el principi d'igualtat de dones i hòmens en la Comunitat Valenciana, les Corts van aprovar en data 2 d'abril la Llei 9/2003, de la Generalitat, per a la Igualtat entre Dones i Hòmens.
La promoció de la igualtat d'oportunitats entre dones i hòmens requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe patixen les dones i evitar tots aquells obstacles que impedixen aconseguir una participació equilibrada de les dones i els hòmens en l'àmbit públic i privat.
La Direcció General de Família i Dona de la Conselleria de Justícia i Benestar Social, és l'òrgan directiu a què correspon, segons el Decret 193/2010, de 26 de novembre, del Consell, entre d'altres funcions, les d'elaborar, promoure i executar les mesures per a fer efectiu el dret d'igualtat de tracte i d'oportunitats entre dones i hòmens, en particular per mitjà de l'eliminació de la discriminació de la dona, amb independència de la seua circumstància o condició, en totes les esferes de la vida política, civil, laboral, econòmica, social i cultural en l'àmbit de la Comunitat Valenciana.
Així doncs, des de la Direcció General de Família i Dona s'ha de fomentar i posar en marxa la concessió d'ajudes a favor d'este col·lectiu de dones i les seues filles/s, proporcionant a les seues beneficiàries, a més de disfrutar d'un període vacacional, la possibilitat de participar en activitats que els permeten augmentar les seues habilitats socials i donar amb això complir els principis de solidaritat i igualtat que inspiren les polítiques d'igualtat de dones i hòmens, afavorint la integració dels col·lectius més desfavorits i implicant en les dites actuacions les entitats locals de la Comunitat Valenciana.
En virtut del que s'ha exposat i fent ús de les facultats conferides pel Decret 193/2010, pel qual s'aprova el Reglament Orgànic i Funcional de la Conselleria de Benestar Social, i l'article 47.11 del Decret Legislatiu de 26 de juny de 1991, amb què s'aprova el Text Refós de la Llei d'Hisenda Pública de la Generalitat Valenciana,
ORDENE
Article 1. Objecte
La present orde establix la convocatòria, així com les bases reguladores, destinades a la concessió de places per a participar en el programa d'estades de temps lliure per a dones soles o acompanyades de les seues filles/s exclusivament a càrrec seu, en situació de vulnerabilitat i/o risc d'exclusió social, residents en la Comunitat Valenciana, per a l'any 2011.
Article 2. Annexos
Aprovar les bases per les quals es regix esta convocatòria, incloses com a annex I de la present ordre, model de sol·licitud segons annex II i altres models que l'acompanyen (annexos III i IV).
Article 3. Finançament
La concessió de les places sol·licitades que regula la present ordre de convocatòria és finançat per la Generalitat, a través de la Conselleria de Justícia i Benestar Social, amb càrrec als pressupostos de l'exercici econòmic de l'any 2011, programa pressupostari 323.10 «Promoció de la dona», per un import màxim de 76.000 €.
Disposicions finals
Primera. Autorització per a dictar instruccions en execució de l'ordre
S'autoritza la Subsecretaria de la Conselleria de Justícia i Benestar Social i la Direcció general de Família i Dona perquè, en l'àmbit de les seues competències, adopten les mesures necessàries per al desplegament i l'aplicació d'esta ordre, i perquè dicten, en cas necessari, totes les instruccions que calga per a la seua execució.
Segona. Programa Prioritats Socials
La present ordre forma part del Programa de Prioritats Socials per a les persones i les famílies 2008-2011, aprovat pel Consell.
Tercera. Entrada en vigor
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Quarta. Recursos
Esta ordre, que esgota la via administrativa, podrà ser recorreguda potestativament en reposició, o bé podrà interposar-s'hi directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la persona titular de la Conselleria de Justícia i Benestar Social, en el termini d'un mes comptador des de l'endemà de la seua publicació.
b) El recurs contenciós administratiu haurà d'interposar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
València, 12 de juliol de 2011
El conseller de Justícia i Benestar Social
JORGE CABRÉ RICO
ANNEX I
Bases
Primera. Objecte
1. Les presents bases regiran el procés de selecció, en règim de concurrència competitiva, per a la concessió de les ajudes destinades a la participació en el programa d'estades de temps lliure per a dones soles o acompanyades de les seues filles/s exclusivament a càrrec seu, en situació de vulnerabilitat i/o risc d'exclusió social, residents en la Comunitat Valenciana, per a l'any 2011.
2. L'ajuda comprén l'allotjament en règim de pensió completa i habitació per unitat familiar, incloent-hi els trasllats d'anada i tornada des del punt d'eixida establit, activitats complementàries, així com l'acompanyament d'un equip de professionals i monitors/es durant l'estada.
3. El període de duració de l'estada serà de set dies (sis nits), que tindran lloc entre els dies 27 de juny i 7 de setembre de 2011.
Segona. Beneficiàries
1. Podran ser sol·licitants i beneficiàries, les dones que complisquen els requisits següents:
a) Ser nacional d'estat membre de la Unió Europea, d'un altre estat part en l'Acord sobre l'Espai Econòmic Europeu o disposar de permís de residència.
b) Ser resident en la Comunitat Valenciana en la data de publicació de la present orde.
c) Ser dones menors de 65 anys, soles o amb filles/s exclusivament a càrrec seu en situacions de vulnerabilitat i/o risc d'exclusió social com ara:
- Dones residents en centres de Servicis Socials Especialitzats Dona.
- Dones que acrediten ser o haver sigut víctimes de violència de gènere.
- Dones que acrediten carència d'estabilitat social.
- Dones que acrediten ser desocupades de llarga duració.
d) Que la renda del conjunt de la unitat familiar, dividida pel nombre de membres que la componguen, no supere l'Indicador Públic de Renda d'Efectes Múltiples corresponent a l'any 2009.
e) No patir malaltia que requerisca aïllament i/o que impedisca la normal convivència amb la resta d'assistents al programa.
f) No presentar problemes conductuals o d'addiccions que puguen dificultar la normal convivència en les estades.
2. També podran ser beneficiàries i/o beneficiaris les seues filles/s, amb edat igual o inferior a 14 anys, i es podrà ampliar en supòsits excepcionals i degudament justificats amb valoració positiva prèvia de la comissió avaluadora prevista en la base quarta d'esta ordre.
En qualsevol cas hauran de complir necessàriament els requisits a, b, e i f establits en l'apartat anterior.
Tercera. Sol·licitud, termini i lloc de presentació, documentació i esmena d'errors
1. Sol·licituds
La sol·licitud es formalitzarà en el model d'instància que figura com a annex II a la present ordre.
2. Termini presentació
Les sol·licituds es presentaran en el termini de 15 dies hàbils comptadors des de l'endemà de la publicació de la present ordre en el Diari Oficial de la Comunitat Valenciana.
3. Documentació
La sol·licitud haurà d'acompanyar-se de la documentació següent:
a) Autorització expressa a la Conselleria de Justícia i Benestar Social, inclosa en l'apartat C de la sol·licitud, perquè esta comprove les dades d'identitat de la sol·licitant per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril.
No obstant això:
- Si de la comprovació efectuada resultara alguna discordança amb les dades facilitades per la mateixa interessada, l'òrgan instructor estarà facultat per a realitzar les actuacions procedents per a aclarir-la.
- Si la sol·licitant no presta el seu consentiment, haurà d'aportar còpia compulsada del document nacional d'identitat o del passaport i número d'identificació d'estrangera, segons siga procedent.
Les residents no comunitàries hauran d'aportar, a més, còpia compulsada de la targeta d'identitat d'estrangera.
b) Autorització expressa a la Conselleria de Justícia i Benestar Social, inclosa en l'apartat C de la sol·licitud, perquè esta comprove les dades de domicili i residència de la sol·licitant per mitjà del Sistema de Verificació de Dades de Residència, segons establix el Reial Decret 523/2006, de 28 d'abril.
No obstant això:
- Si la interessada no prestara el seu consentiment, haurà d'aportar certificat del seu empadronament.
- Si el domicili de la sol·licitant no consta en el Sistema de Verificació de Dades de Residència o el que hi figura és diferent del facilitat per la dita persona, l'òrgan instructor sol·licitarà a esta que aporte el certificat d'empadronament.
c) Autorització expressa a la Conselleria de Justícia i Benestar Social, inclosa en l'apartat C de la sol·licitud, perquè esta obtinga, de forma directa, l'acreditació, per mitjans telemàtics, que la sol·licitant està al corrent en el compliment de les seues obligacions tributàries amb l'Agència Estatal d'Administració Tributària i amb la Hisenda de la Generalitat, i de les seues obligacions amb la Seguretat Social, previstes en l'article 13 de la Llei 38/2003, de 17 de novembre, General de Subvencions, i en els articles 18, 19 i 22 del Reial Decret 887/2006, de 21 de juliol, pel qual s'aprova el reglament de la dita llei.
En el cas que la sol·licitant no preste el seu consentiment, haurà de presentar les certificacions que acrediten el compliment d'eixes tres obligacions.
d) Autorització expressa a la Conselleria de Justícia i Benestar Social, inclosa en l'apartat C de la sol·licitud, perquè esta sol·licite d'ofici a l'Agència Estatal d'Administració Tributària, la informació fiscal necessària per a aplicar els criteris de valoració establits en la present ordre.
Si la sol·licitant no presta el seu consentiment, haurà de presentar certificat de rendes expedit per l'Agència Estatal d'Administració Tributària.
e) Si és el cas, còpia compulsada de documentació que acredite que és família monoparental, el llibre de família, la sentència de separació o divorci, segons siga procedent. En el cas de sol·licitants estrangeres, certificat consular o document equivalent que acredite estes circumstàncies.
f) Informe mèdic, segons model annex III, referit tant a les dones com als seus fills i/o filles menors que l'acompanyaran en què conste que no patixen cap malaltia que requerisca aïllament i/o que impedisca la normal convivència.
g) Acreditació de les situacions d'especial necessitat la interessada, que permeta aplicar els criteris de valoració establits en la convocatòria: informes socials emesos per personal tècnic dels servicis socials municipals, dels recursos d'acollida dependents de la Direcció General de Família i Dona (ambdós segons model annex IV), documentació acreditativa de la seua condició de víctima de violència de gènere, certificat del Servici Valencià d'Ocupació i Formació, etc.
h) En cas de sol·licitants embarassades, certificat mèdic que acredite l'embaràs en el moment de la presentació de la sol·licitud d'ajuda.
4. Les sol·licituds podran presentar-se en les seus territorials de la Direcció General de Família i Dona d'Alacant (carrer d'Óscar Esplà, número 33, 35, 03701), Castelló (carrer de l'Ensenyament, número 10, 12291), i València (avinguda del Baró de Càrcer, número 36, 4601), així com per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Esmena d'errors
Si la sol·licitud no reunira les dades d'identificació de la persona física beneficiària de l'ajuda sol·licitada, o qualsevol altres de les previstes en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà la persona física sol·licitant perquè, en un termini de 10 dies hàbils, esmene la/es falta/es o adjunte els documents preceptius, amb indicació que, si així no ho fera, se li tindrà per desistida en la seua petició, amb resolució prèvia que haurà de dictar-se en els termes que preveu l'article 42 de la Llei 30/1992.
Quarta. Òrgan d'avaluació i proposició de resolució
1. Per a la selecció de les sol·licitants beneficiàries es constituirà una comissió avaluadora composta per:
a) Presidenta: la persona titular de la direcció general de Família i Dona, o persona en qui delegue, com a presidenta de la comissió.
b) Vocals:
- La persona titular de la direcció de Servici de Promoció i Participació de la Direcció General de Família i Dona, o persona en qui delegue.
- Una persona representant de cada una de les unitats de la Dona de les direccions territorials de la Conselleria de Justícia i Benestar Social d'Alacant, Castelló i València.
c) Secretària: un/a tècnic/a de l'Àrea de la Dona, designat per la direcció general de Família i Dona.
La composició de la comissió es publicarà en el tauler d'anuncis ubicat en la seu de la Direcció General de Família i Dona (c/ Nàquera, 9, de València) abans que finalitze el termini de presentació de sol·licituds.
2. A la vista de la proposta formulada per la comissió avaluadora, la persona titular de la direcció general de Família i Dona adoptarà les resolucions que pertoquen.
3. Les resolucions seran motivades i hauran de quedar acreditats, en tot cas, els fonaments de la resolució que s'adopte, d'acord amb el que establix l'article 25.2 de la Llei 38/2003, de 17 de novembre, General de Subvencions.
Quinta. Criteris de valoració
1. Per a l'adjudicació de les places s'aplicaran els criteris següents:
a) Situacions d'especial necessitat:
- Que estiguen residint en centres de servicis socials especialitzats dona, o que ho hagen fet dins dels dos últims anys: 4 punts.
- Que acrediten ser o haver sigut víctimes de violència de gènere en els dos últims anys: 4 punts (no acumulables als de residència en centres de servicis socials especialitzats dona).
- Que acrediten carència d'estabilitat social en els tres últims anys: 2 punts.
- Que acrediten ser desocupades de llarga duració (més d'un any): 2 punts.
- Que no hagen resultat beneficiàries d'este programa, o d'altres de similars, en les convocatòries dels 3 últims anys: 3 punts.
b) Quantia dels ingressos:
- Renda mensual del conjunt de la unitat familiar, tenint en compte la referida a l'anualitat de 2009, dividida pel nombre de membres que la componen, inferior o igual al 40% de l'IPREM (Indicador Públic de Renda d'Efectes Múltiples) corresponent a l'exercici 2009: 4 punts.
- Renda mensual del conjunt de la unitat familiar, tenint en compte la referida a l'anualitat de 2009, dividida pel nombre de membres que la componen, inferior o igual al 60% de l'IPREM (Indicador Públic de Renda d'Efectes Múltiples) corresponent a l'exercici 2009: 3 punts.
- Renda mensual del conjunt de la unitat familiar, tenint en compte la referida a l'anualitat de 2009, dividida pel nombre de membres que la componen, inferior o igual al 80% de l'IPREM (Indicador Públic de Renda d'Efectes Múltiples) corresponent a l'exercici 2009: 2 punts;
- Renda mensual del conjunt de la unitat familiar, tenint en compte la referida a l'anualitat de 2009, dividida pel nombre de membres que la componen, inferior o igual al 90% de l'IPREM (Indicador Públic de Renda d'Efectes Múltiples) corresponent a l'exercici 2009: 1 punt.
Als efectes del còmput de rendes, es considerarà que la unitat familiar està formada per la dona i, si és el cas, tots els fills menors no emancipats que convisquen amb ella.
c) Nombre de filles/s a càrrec exclusiu de la sol·licitant:
- Amb quatre o més filles/s: 3 punts.
- Entre dos i tres filles/s: 2 punts.
- Amb una filla/fill: 1 punt.
- Sense filles/s: 0 punts.
Es tindran en compte exclusivament els fills i filles de fins a 14 anys.
Per a la valoració dels criteris b i c, en el cas de les sol·licitants embarassades, es considerarà que la unitat familiar de què forma part està integrada per un o més membres addicionals des del moment de la fecundació, depenent del nombre de fills que espere, d'acord amb el que establix l'article 21.2 de la Llei 6/2009, de 30 de juny, de la Generalitat, de Protecció a la Maternitat.
2. Només es consideraran els mèrits que hagen sigut prou acreditats per mitjà dels informes socials o altres pertinents.
3. L'adjudicació de les places s'elaborarà atenent a l'ordre de puntuació total obtingut en la valoració dels criteris. En cas de produir-se empat en la puntuació de dos o més sol·licituds, que no pogueren ser concedides per esgotament del nombre de places disponibles, l'empat es resoldrà atenent a la major puntuació obtinguda en cada un dels criteris de l'apartat 1 d'este article, i en eixe mateix ordre. Si encara així persistira l'empat, es resoldrà atenent a l'ordre de presentació de sol·licituds.
Sexta. Resolucions
1. Les resolucions es dictaran i notificaran, a les persones adjudicatàries, titulars i suplents, d'acord amb el que establix la base octava d'esta ordre, en el termini màxim d'un mes, comptador des de la finalització del termini de presentació de sol·licituds i esgotarà la via administrativa. En la seua contra podran interposar-se els recursos procedents, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
2. Transcorregut el termini màxim establit, sense que s'haja dictat i notificat resolució expressa, es podrà entendre desestimada la sol·licitud, d'acord amb el que disposa l'article 25.5 de la Llei 38/2003, de 17 de novembre, General de Subvencions.
3. Les sol·licituds concedides es notificaran directament a les interessades en els termes i amb els efectes que regula la base octava de la present ordre, en atenció al que disposa l'article 18.3.d de l'esmentada Llei 38/2003.
4. La concessió de la sol·licitud formulada a l'empara de la present convocatòria no comporta cap obligació, per part de la Direcció General de Família i Dona ni de la Conselleria de Justícia i Benestar Social, de concedir ajudes en posteriors exercicis econòmics per a activitats semblants.
Sèptima. Modificació de resolucions
D'acord amb el que preveu l'article 19.4 de la Llei 38/2003, de 17 de novembre, General de Subvencions, tota alteració de les condicions tingudes en compte per a la concessió de l'ajuda, podrà donar lloc a la modificació de la resolució de concessió.
Octava. Notificació
1. A les beneficiàries, se'ls farà entrega d'una notificació justificativa de l'atorgament de la plaça sol·licitada per a ella i les seues filles/s, en la qual figurarà el període de duració de l'estada i les seues dates de gaudi. La beneficiària haurà de comunicar, en el termini de tres dies, la seua acceptació o renúncia a la plaça concedida.
2. El lloc d'eixida i el de destinació hotelera es comunicaran directament a la interessada, amb l'antelació suficient, des de les seus territorials de la Direcció General de Família i Dona.
Novena. Forma de fer efectiu l'atorgament de plaça
1. La concessió d'una plaça en el programa de referència es farà efectiva a cada dona beneficiària per mitjà de la prestació del servici de trasllat, estada i allotjament hoteler, pensió completa i activitats complementàries, descrit en la base primera de la present ordre.
2. Este servici complet finalitzarà una vegada concloga el període d'estada en l'establiment hoteler que se li assigne a la beneficiària, o, si és el cas, en el moment en què, per causa sobrevinguda, la dona beneficiària torne a la seua localitat d'origen abans d'haver esgotat el període d'estada.
Deu. Renúncia de les dones beneficiàries
1. La renúncia a la plaça o places adjudicades, per part de les beneficiàries titulars, haurà de ser comunicada, si més no, amb set dies d'antelació al dia de començament de l'estada, davant de les respectives seus territorials de la Direcció General de Família i Dona.
2. La plaça o places vacants, resultants de les renúncies que es produïsquen, podran ser ocupades per les següents beneficiàries del llistat de suplents que, a este efecte s'haurà elaborat, sempre que el nombre d'integrants de la unitat familiar no supere el nombre de vacants disponibles. La/es suplent/s haurà/n acceptar o rebutjar l'atorgament de la plaça.
Onze. Obligacions de les dones beneficiàries
Les dones beneficiàries, a més de les obligacions previstes en l'article 14 de la Llei 38/2003, de 17 de novembre, General de Subvencions, hauran de:
1. Realitzar l'activitat per a la qual ha sol·licitat l'ajuda i se li ha concedit (estada en l'establiment hoteler que es designe, en règim de pensió completa i amb participació en les activitats complementàries i d'oci grupals que es programen).
2. Acceptar i complir les normes de convivència i les recomanacions que li siguen realitzades des de la Direcció General de Família i Dona, els servicis territorials o el personal tècnic d'acompanyament que a estos efectes es designe.
3. Comunicar a la Direcció General de Família i Dona l'obtenció, per part de les beneficiàries, d'altres ajudes o la concessió d'altres sol·licituds formulades per elles i destinades a la mateixa finalitat.
Dotze. Incompatibilitat de l'ajuda
1. L'atorgament de la plaça sol·licitada resulta incompatible amb qualsevol altra que puguen obtindre les sol·licitants per a la realització del mateix tipus d'activitat per a la qual se'ls concedix.
2. En el cas que la persona beneficiària obtinguera una altra plaça destinada a la mateixa finalitat, procedent de qualsevol administració o ens públic o privat, nacional, de la Unió Europea o d'organismes internacionals, per al mateix objecte, la Direcció General de Família i Dona iniciarà el corresponent expedient sancionador, i se l'exclourà en tot cas de la participació en el vigent programa d'estades, i, si és el cas, de reintegrament en els supòsits previstos en l'article 37 de la Llei 38/2003, de 17 de novembre, General de Subvencions.
Tretze. Causes de reintegrament
Escaurà la devolució integra dels imports que resulten de considerar els costos dels servicis percebuts quan s'haguera obtingut l'ajuda sense reunir els requisits exigits per a la seua concessió, o falsejant o ocultant els fets o les dades que hagueren impedit la seua concessió.
Catorze. Règim sancionador
1. Les beneficiàries, quedaran subjectes al règim sancionador que sobre infraccions administratives en matèria de subvencions establix el títol IV de la Llei 38/2003, de 17 de novembre, General de Subvencions. Així mateix, quedaran sotmeses al que disposa el títol IX de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, i en el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora.
2. En supòsits de greu incompliment de les obligacions, la/el professional que exercisca funcions de coordinació, amb l'autorització prèvia de la Direcció General de Família i Dona, podrà ordenar el seu abandó de l'estada.
Quinze. Normativa supletòria
En allò no previst en la present ordre s'aplicarà supletòriament el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
Setze. Innecessarietat de notificació a la Comissió Europea
D'acord amb el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la Conselleria de Justícia i Benestar Social no necessita notificar a la Comissió Europea les ajudes concedides per mitjà d'esta ordre, per no reunir tots els requisits de l'apartat 1 de l'article 107 del TFUE, atés que les beneficiàries són persones físiques que no exercixen activitat econòmica.